# Regulamentul concursului

# **„Expediție mediteraneană cu Knorr Primerba”**

**SECȚIUNEA 1. ORGANIZATORUL**

1.1. Organizatorul concursului “ **Expediție mediteraneană cu Knorr Primerba**” (numită în cele ce urmează “Concursul”) este societatea UNILEVER SOUTH CENTRAL EUROPE S.A., (denumită în continuare “Organizatorul”), cu sediul în mun. Ploiești, B-dul Republicii nr. 291, jud. Prahova, avand notificarea inregistrata la ANSPDCSP sub nr. 2220.

1.2. Concursul se va destasura conform prevederilor prezentului Regulament (denumit în continuare “Regulamentul”), prin intermediul agenției **DIGITAL STORYTELLERS S.R.L.** cu sediul social în București, Str. Pajiștei, Nr. 30, Bl. 2, Et. 4, Ap. 42, Sector 4, înregistrată în Registrul Comerțului sub nr.J40/3173/2019, CIF RO 40762693 (denumită în continuare “Agenție”).

1.3. Organizatorul își rezervă dreptul de a modifica Regulamentul Concursului pe parcursul desfășurării activitatii, de a opri aceasta activitate în orice moment al acesteia, de a schimba regulile de participare, dar având obligația de a anunța public intervenirea unei asemenea situatii prin postare pe [www.unileverfoodsolutions.ro](http://www.unileverfoodsolutions.ro).

**SECȚIUNEA 2. PERIOADA ȘI ARIA DE DESFĂȘURARE A CONCURSULUI**

2.1 Perioada de desfășurare a Concursului este **15.02.2024 - 14.03.2024** (ora 23:59 din ultima zi fiind ora de încheiere a inscrierilor la Concurs). După data încheierii Concursului, Organizatorul nu mai are nicio responsabilitate și nu își mai asumă nicio obligație în legătură cu orice circumstanță care ar putea eventual conduce la concluzia actualității sau continuării Concursului.

2.3. Concursul este organizat și se desfășoară pe întreg teritoriul României și este accesibil oricărei persoane fizice cu vârsta de minimum 18 ani la data începerii Concursului, cu domiciliul în România, care acceptă termenii și condițiile prezentului Regulament.

**SECȚIUNEA 3. DREPTUL DE PARTICIPARE**

3.1. Pentru a se înscrie la Concurs, persoanele interesate (denumite în continuare “Participanți”) trebuie să îndeplinească cumulativ următoarele condiții:

* să aibă vârsta de minim 18 ani împliniți la data începerii Concursului;
* să aibă domiciliul pe teritoriul României
* să fie angajat la un operator HoReCa de pe teritoriul României la data începerii Concursului, pe una dintre urmatoarele pozitii: bucatar, sous-chef, ajutor de bucatar.
* să respecte prevederile prezentului Regulament și să urmeze procedura menționata în Secțiunea 4 - MECANISMUL DE INSCRIERE IN CONCURS.

3.2 Nu sunt eligibili a participa la Concurs angajații UNILEVER SOUTH CENTRAL EUROPE S.A. și angajații agențiilor implicate și nici membrii familiilor acestora (copii, frați/surori, soț/soție).

3.3. Participarea la Concurs implică cunoașterea și acceptarea integrală, expresă și neechivocă a prezentului Regulament.

**SECȚIUNEA 4. MECANISMUL DE INSCRIERE IN CONCURS**

4.1. Începând cu data de 15.02.2024, pe site-ul www.unileverfoodsolutions.ro (website ce apartine Organizatorului, denumit in continuare „Site-ul”) o să fie postată o **pagină dedicată concursului „Expediție mediteraneană cu Knorr Primerba”**, cu un formular atasat pentru inscriere/participare. Pentru a se inscrie, participanții trebuie să completeze formularul cu datele solicitate (nume, prenume, operatorul HoReCa la care lucrează, adresa de e-mail etc.) și să atașeze în acest formular (în secțiunea dedicată) link-ul cu fisierul ce contine videoclipul cu care fiecare concurent se inscrie în concurs. Fisierul video trebuie sa indeplineasca urmatoarele conditii tehnice, pentru a putea fi inscris in concurs: format video MP4, AVI, WMV, MOV, FLV, AVCHD, MKV, WEBM, HTLM5, iar dimensiunea recomandata a fisierului video este de 1-3 minute, insa nu este restrictionata la acest interval. Astfel, concurentii vor insera in formularul de inscriere (în secțiunea dedicată), un link generat de o aplicatie/program informatic de transfer de date (exemplu: Wetransfer, Dropbox, Google Drive, Jumpshare, Microsoft OneDrive etc.) care va putea sa fie astfel accesat de Organizator pentru a fi inscris in Concurs. După ce transmit formularul completat împreună cu fișierele atașate, participanții vor primi un e-mail prin care le este confirmata înscrierea, în cazul în care Organizatorul constată că formularul și fișierele atașate pe care le-a transmis participantul respectă conditiile din regulament. In cazul in care formularul de inscriere si/sau fisierul video atasat nu respecta conditiile mentionate in regulament, inscrierea nu va fi validata si participantul va primi un e-mail prin care este anuntat de aceasta imprejurare. Acest participant va putea sa reia operatiunile pentru a se inscrie in Concurs (pe durata acestuia), completand inca o data formularul se inscriere/participare si atasandu-i un fisier ce respecta conditiile cerute de Organizator.

Un Participant se poate înscrie la concurs o singură dată.

În cadrul Concursului va fi desemnat un singur câștigător, conform procedurii prezentata în secțiunea 6 a Regulamentului.

4.2. Un participant unic (“Participantul”) este identificat pe baza informațiilor pe care le completeaza în formularul de inscriere/participare. Pentru a se inscrie in mod valid / pentru a intra în Concurs, fiecare Participant trebuie:

1. Să folosească un produs din gama Knorr Primerba la prepararea / pregătirea unei retete culinare. Pe parcursul videoclipului, participantul trebuie sa explice modul de preparare, cat și să arate preparatul final.
2. Sa ataseze in formularul de inscriere in zona dedicata link-ului de transfer de date 2 fotografii sugestive – una cu preparatul final și produsul Knorr Primerba folosit și o fotografie cu tine și preparatul în mână;
3. Sa completeze (pe www. unileverfoodsolutions.ro) formularul de înscriere, in intervalul 15.02.2024 - 14.03.2024 inclusiv.
4. Să ataseze formularului de înscriere fisierul cu videoclipul realizat in timpul pregatirii preparatului culinar descris la punctul a) de mai sus, fisier in format video, care nu prezintă erori , se poate deschide/accesa cu usurinta utilizand un PC / laptop cu sistem de operare compatibil windows;
5. Să respecte regulamentul Concursului.

4.3. Fisierele video transmise de concurenti vor fi supuse unui proces de validare preliminară şi vor trebui să îndeplinească cumulativ condiţiile mentionate in art.4.1 de mai sus

4.4. Fisierele video trebuie să fie potrivite pentru a fi publicate pe internet şi nu trebuie să fie obscene sau indecente (inclusiv şi nelimitându-se la nuditate, pornografie sau vulgaritate), contrare bunelor moravuri, nu trebuie să conţină detalii defăimătoare, cuvinte sau simboluri care sunt jignitoare în general sau în mod direct pentru persoane de o anumită rasă, entitate, religie, orientare sexuală sau grup socio-economic. Acestea nu trebuie să conţină imagini ale unor persoane, ameninţări către orice terţă persoană, loc, afacere sau grup, nu trebuie să lezeze intimitatea, dreptul la viaţa privată şi/sau alte drepturi ale oricărei terţe persoane, firme sau entitate şi nu trebuie să încalce în niciun alt mod legile şi reglementările aplicabile şi standardele Organizatorului.

4.5. Un participant se poate înscrie o singură dată în Concurs, pe durata acestuia.

4.6. Organizatorul nu îşi asumă responsabilitatea:

● pentru înscrierile incomplete sau incorecte;

● pentru înscrierile efectuate după data si ora încheierii Concursului;

● pentru întreruperile intervenite oricând şi indiferent de cauză, ale serviciului de internet şi/sau a serverului ce găzduieşte Site-ul, indiferent de motivul întreruperii;

● pentru adrese de email invalide.

4.7. Toate înscrierile în Campanie vor fi verificate la momentul primirii/înregistrării lor, de către reprezentanţii Organizatorului, în vederea verificării îndeplinirii condiţiilor de participare menţionate în prezentul Regulament. Înscrierile concurenţilor care îndeplinesc condiţiile menţionate în prezentul Regulament vor fi validate.

4.8. Prin înscrierea in Concurs participanţii declară şi garantează că, prin expedierea, publicarea, precum şi utilizarea în orice mod a fisierelor video pe care le-au transmis pentru înscriere nu încalcă în niciun mod drepturile vreunui terţ, iar orice publicare, utilizare, uploadare, expediere a acestor materiale nu implică obligaţii financiare ori de altă natură în sarcina Organizatorului. În situaţia în care participanţii vor trimite materiale video ce aparţin unor terţi, ori aceştia din urmă deţin drepturi de orice natură asupra acelor materiale/fisiere video, se prezumă că participanţii au un acord prealabil din partea terţilor (inclusiv trimiterea şi/sau punerea acestor materiale la dispoziţia Organizatorului şi utilizarea acestora în cadrul Concursului şi potrivit scopului şi obiectivelor acestuia), Organizatorul neasumându-şi nicio obligaţie sau răspundere de orice natură cu privire la fisierele video uploadate / expediate de către participanţi, participanţii ce înscriu acele fisiere fiind direct răspunzători faţă de terţii ce deţin în mod legal drepturi asupra respectivelor materiale.

Totodată, prin înscrierea In Concurs, participanţii declară că sunt de acord ca, prin încărcarea acestor materiale video, să acorde Organizatorului licenţă permanentă, fără limitare teritorială, non-exclusivă, fără redevenţe, sub-licenţiabilă şi transferabilă de a utiliza, reproduce, distribui şi realiza alte lucrări derivate pe baza materialelor publicate în această Campanie, în orice tip de mass-media şi pe orice canal media, fără ca aceasta să implice obligaţii de orice natură în sarcina Organizatorului.

4.9. Organizatorul nu este răspunzător şi nu îşi asumă nicio obligaţie şi/sau răspundere în legătură cu potenţiale probleme (inclusiv de natură tehnică) intervenite în procesul înscrierii în Campanie.

**SECȚIUNEA 5. PREMIUL CONCURSULUI**

5.1. În cadrul Concursului se oferă un singur premiu. Premiul consta într-**un training culinar pentru o perioada de 2 zile într-un restaurant din Italia**.

Premiul acordat are o valoare comercială de 10.000 de Lei, cu TVA inclus.

5.2. Organizatorul nu este răspunzător pentru plata taxelor, impozitelor sau a altor obligații fiscale legate de premiile oferite, cu excepția impozitului cu reținere la sursă aplicabil veniturilor individuale provenite din campanii promoționale, dacă acesta este datorat, conform prevederilor Legii nr. 227/2015 privind Codul Fiscal, actualizat.

5.3. Nu se acordă contravaloarea în bani pentru premiul oferit de Organizator.

5.4 Participanților nu le sunt impuse niciun fel de cheltuieli directe sau indirecte suplimentare, cu excepția cheltuielilor normale de desfășurare a Concursului (alte cheltuieli cum ar fi tarifele normale stabilite de Poșta Română în cazul solicitării scrise a Regulamentului la adresa Organizatorului sau cheltuieli legate de accesul la Internet în vederea înscrierii la Concurs și/sau consultării Regulamentului ).

5.5. Procedura de validare a câștigătorului și de acordare a premiului este prezentată la secțiunea 6 din prezentul Regulament.

5.6. Refuzul unui câștigător de a primi premiul înseamnă că respectivul câștigător nu dorește să intre în posesia premiului. Odată comunicată aceasta decizie a câștigatorului desemnat, acesta nu poate reveni asupra acestei decizii. În cazul imposibilității validării sale conform prezentului Regulament, un câștigător va pierde dreptul de atribuire a premiului, Organizatorul rezervându-și dreptul de a acționa conform explicațiilor din secțiunea 6 din prezentul Regulament.

5.7. Organizatorul nu este răspunzător de erorile ivite din cauza funcționării defectuoase a serviciilor de internet.

**SECȚIUNEA 6. DESEMNAREA CASTIGATORULUI SI ATRIBUIREA PREMULUI**

6.1. Desemnarea câștigătorului se va face astfel: dupa terminarea perioade de inscriere in Concurs, în data de 15.03.2024 pe [www.unileverfoodsolutions.ro](http://www.unileverfoodsolutions.ro) se va deschide pagina de votare în care o să fie afișate fisierele video inscrise de participanți, în ordinea cronologică a înscrierii lor, precum și formularul de votare. Începand cu acest moment aceste fisiere vor putea sa fie accesate de catre vizitatorii website-ului unileverfoodsolutions.ro. În perioada 15.03.2024 - 29.03.2024 (ora 23:59 fiind ora de încheiere a perioadei de votare la Concurs) vizitatorii isi vor putea exprima aprecierea pentru reteta/preparatul culinar favorit, votandu-l prin intermediul formularului de votare pus la dispozitie de Organizator. La finalul perioadei de votare, preparatul culinar al participantului care a primit cele mai multe voturi și care respectă conditiile regulamentului va fi desemnat câștigator.

In cazul in care doi sau mai multi concurenti se situeaza pe primul loc in clasament (au primit, pana la finalul Concursului, acelasi numar de voturi), departajarea se va face astfel: va fi declarat castigator participantul care a atins primul numarul maxim de voturi, inaintea celuilalt/celorlalti concurenti.

De asemenea, în același timp, vor fi desemnate și 3 rezerve. În cazul invalidării unui potential câștigător desemnat prin vot, se va trece la validarea primului dintre rezerve, reluându-se procesul de validare. Dacă și acesta (rezerva) este invalidat, se va trece validarea la următoarei rezerve, continuând procesul până la acordarea premiului sau epuizarea rezervelor. Procesul de validare a câștigătorilor se desfășoară în perioada 29.03.2024 -04.04.2024.

6.2. Potențialul câștigător al premiului va fi anunțat în maximum 24 de ore de la încheierea perioadei de vot, printr-un e-mail transmis acestuia de catre Organizator.

6.3. Pentru a fi validat, câștigătorul este rugat să răspundă la e-mailul Organizatorului în maximum 24 de ore de la primirea mesajului și să trimită Procesul-verbal de acordare a premiului completat cu următoarele: confirmarea că este major, nume și prenume, un număr de telefon și CNP-ul pentru îndeplinirea obligațiilor de declarare si impozitare a câștigurilor obținute, conform normelor legale în vigoare. Premiul va fi acordat pe baza acestui **Proces-verbal** care trebuie completat de către câștigător și semnat de catre acesta.

Pentru ca un Participant să fie validat câștigător, acesta trebuie să îndeplinească toate condițiile prevăzute în prezentul Regulament.

6.4. Organizatorul nu poate fi făcut răspunzător și nu are nicio obligație în cazurile în care datele furnizate de castigator nu corespund cu cele furnizate prin e-mail / cele comunicate telefonic, ori datele nu sunt corecte și astfel Organizatorul nu poate lua legătura cu acesta.

6.5. Câștigătorul va fi anunțat pe pagina dedicată concursului din cadrul Site-ului [www.unileverfoodsolutions.ro](http://www.unileverfoodsolutions.ro), în data de 04.04.2024.

6.5. După validare, câștigătorul va fi informat despre modalitatea de a intra în posesia premiului câștigat.

6.6. Câștigătorul va putea sa beneficieze de premiu (training-ul culinar cu o durata de 2 zile la un restaurant din Italia, intr-o locatie conform alegerii Organizatorului) în funcție de disponibilitatea acestuia în cadrul perioadei 01.05.2024 - 31.07.2024.

**SECȚIUNEA 7. RĂSPUNDEREA ORGANIZATORULUI**

7.1. Imposibilitatea câștigătorului și/sau a persoanelor care îl reprezintă legal de a intra în posesia premiului din diverse motive, exonerează Organizatorul de orice răspundere.

7.2. Organizatorul este absolvit de orice răspundere pentru toate prejudiciile suferite de către câștigător și/sau de către persoanele care îl reprezintă legal în legătură cu premiul câștigat.

7.3. Organizatorul nu este răspunzător de probleme de ordin tehnic intampinate de Participanti independente de voința Organizatorului, precum nici de pierderile, întârzierile sau orice alte probleme de participare la Concurs, cauzate de erori pe website sau cauzate de providerul de Internet sau de conexiunea la Internet a persoanei care dorește să participe/sa se inscrie la Concurs.

7.4. Organizatorul își rezervă dreptul de a verifica eventualele înscrieri suspecte de fraudă și de a le invalida/ elimina pe cele dovedite ca fiind realizate cu incalcarea dispozitiilor prezentului regulament.

**SECȚIUNEA 8. TAXE**

8.1. Organizatorul va calcula, va reține la sursă și va vira impozitul datorat de către câștigător pentru premiul castigat, în conformitate cu prevederile Codul Fiscal actualizat; toate celelalte obligații de natură fiscală sau de orice altă natură, în legătură cu acest premiu sunt în sarcina exclusivă a câștigătorului.

**SECȚIUNEA 9. MINORII ȘI PERSOANELE FĂRĂ CAPACITATE JURIDICA**

9.1. Persoanele sub 18 ani nu au dreptul să participe la Campanie. Câștigătorul își asumă răspunderea pentru toate informațiile pe care le furnizează Organizatorului. În momentul confirmării câștigului premiului, informațiile furnizate de către câștigător trebuie să corespundă cu datele de pe actul de identitate.

**SECȚIUNEA 10. DATELE CU CARACTER PERSONAL**

10.1 Organizatorul, în calitate de operator de date cu caracter personal înregistrat la Autoritatea Națională de Supraveghere a Prelucrării Datelor cu Caracter Personal (ANSPDCP) cu nr. 2020, prelucrează datele cu caracter personal ale Participanților în conformitate cu Regulamentul (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, în scopurile următoare:

* organizarea Concursului, respectiv a extragerii;
* desemnarea și validarea câștigătorului;
* acordarea premiului către câștigător;
* îndeplinirea obligațiilor fiscale ale Organizatorului.

Perioade de retenție

Datele cu caracter personal prelucrate de Organizator în scopul menționat vor fi păstrate cât este necesar pentru procesul de premiere și respectiv documentarea fiscală a cheltuielilor implicate pentru Organizator.

Dacă se inițiază o măsură legală Datele cu caracter personal pot fi păstrate până la finalul acestei acțiuni, inclusiv eventualele perioade de recurs, iar apoi vor fi șterse sau arhivate, conform prevederilor legislației aplicabile.

Datele cu caracter personal vor fi păstrate de Organizator pe durata solicitată sau permisă de legislația aplicabilă. Ulterior, Organizatorul va elimina/ șterge Datele cu caracter personal din sistemele și evidențele sale și/sau vor fi luate măsuri pentru a le anonimiza, astfel încât participanții / câștigătorul să nu mai poată fi identificați în baza acestor date. Organizatorul și/sau Agenția vor prelucra datele cu caracter personal ale câștigătorului în contextul activitatii lor exclusiv pentru perioada necesară desfășurării Concursului și documentării obligațiilor legale/fiscale aferente prezentului Concurs.

10.2 Organizatorul garantează respectarea confidențialității datelor cu caracter personal. Prin comunicarea datelor cu caracter personal în modalitățile indicate în mod expres prin Regulament, participantii și câștigătoriul premiului Concursului sunt de acord cu toate prevederile Regulamentului și își exprimă acordul expres și neechivoc, ca datele lor cu caracter personal să fie prelucrate conform celor de mai sus.

10.3 Datele cu caracter personal colectate în cadrul acestei activitati nu vor fi dezvăluite către terți decât în următoarele condiții:

a) către terții colaboratori (furnizori de produse sau prestatori de servicii) implicați în organizarea Concursului sau acordarea premiilor, sub condiția existenței unui acord scris între Organizatori și acești terți, pentru stabilirea condițiilor de prelucrare a datelor cu caracter personal;

b) către autorități, conform obligațiilor impuse de legislația în vigoare.

10.4 Numele câștigătorului va fi publicat dupa validarea acestuia, pe www.unileverfoodsolutions.ro.

10.5 **Participantul la Concurs, în calitate de persoană vizată**, are conform Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE **următoarele drepturi**:

· **Dreptul de acces**: dreptul de a i se comunica, la cerere, dacă datele cu caracter personal sunt prelucrate, și dacă da, dreptul de a solicita accesarea acestora. Informațiile includ, printre altele, scopul prelucrării, categoriile de date cu caracter personal afectate și destinatarii sau categoriile de destinatari cărora le-au fost divulgate sau le vor fi divulgate datele cu caracter personal; dreptul de a obține o copie a datelor cu caracter personal prelucrate. Pentru copii suplimentare, UNILEVER SOUTH CENTRAL EUROPE S.A. este îndreptățită să perceapă o taxă rezonabilă, în baza costurilor administrative.

· **Dreptul la rectificare**: dreptul de a obține din partea UNILEVER SOUTH CENTRAL EUROPE S.A. rectificarea datelor cu caracter personal incorecte; în funcție de scopul prelucrării, dreptul de a completa Datele cu caracter personal incomplete, inclusiv prin intermediul unei declarații suplimentare.

· **Dreptul la ștergere** (,,dreptul de a fi uitat"): dreptul de a solicita să fie șterse datele sale cu caracter personal.

· **Dreptul la restricționare:** dreptul de a solicita restricționarea prelucrării datelor cu caracter personal. În acest caz, datele respective vor fi marcate și pot fi prelucrate de Organizator doar în anumite scopuri.

· **Dreptul la portabilitatea datelor**: dreptul de a primi datele cu caracter personal care au fost furnizate de către participant, în format structurat, comun și care poate fi citit de aparate și dreptul de a transmite aceste date unei alte entități fără obiecții din partea noastra.

· **Dreptul de a obiecta**:

**Aveți dreptul de a obiecta, pe motive legate de situația dumneavoastra, în orice moment, față de Prelucrarea Datelor dumneavoastra cu caracter personal de către noi, și ni se poate solicita să nu vă mai prelucram Datele cu caracter personal. Dacă aveți dreptul la obiecție și vi-l exercitati, nu vom mai prelucra Datele dumneavoastră cu caracter personal în scopul respectiv. Exercitarea acestui drept nu presupune niciun cost.**

10.6. Drepturile de mai sus pot fi limitate în baza legislației naționale aplicabile privind protecția datelor. UNILEVER SOUTH CENTRAL EUROPE S.A., în calitate de organizator, rămâne punctul de contact central în vederea exercitării acestor drepturi. De asemenea, persoanele vizate au dreptul de a formula o plângere la Autoritatea Națională de Supraveghere a Prelucrării Datelor cu Caracter Personal.

10.7. Orice întrebări cu privire la protecția datelor pot fi adresate către UNILEVER SOUTH CENTRAL EUROPE S.A., la adresa de email office [chefs.ro@unilever.com](mailto:chefs.ro@unilever.com) sau la adresa poștală mun. Ploiesti, B-dul Republicii nr.291, jud. Prahova, avand notificarea inregistrata la ANSPDCSP sub nr. 2220. - în atenția Responsabilului cu protecția datelor.

10.8. Regulamentul Concursului este publicat pe pagina website unileverfoodsolutions.ro, pe pagina dedicata acestei activitati și poate fi consultat de către orice persoană interesată. Informații suplimentare referitoare la modul de derulare a Concursului pot fi solicitate prin e-mail, la adresa [chefs.ro@unilever.com](mailto:chefs.ro@unilever.com) .

**SECȚIUNEA 11. FORȚA MAJORĂ**

11.1. Pentru scopul acestui Regulament, forța majoră înseamnă orice eveniment care nu poate fi controlat, remediat sau prevăzut de către Organizator, a cărui apariție pune pe acesta în imposibilitatea de a-și îndeplini obligațiile asumate prin Regulament.

11.2. Dacă o situație de forță majoră împiedică sau întârzie total sau parțial executarea Regulamentului și continuarea Concursului, Organizatorul va fi exonerat de răspunderea privind îndeplinirea obligațiilor sale pentru perioada în care această îndeplinire va fi împiedicată sau întârziată, conform art. 1380 si 1634 Cod civil. Organizatorul dacă invocă forța majoră, este obligat să comunice Participanților aparitia si existența acesteia în termen de 5 (cinci) zile lucrătoare de la apariția cazului de forță majoră.

**SECȚIUNEA 12. LITIGII ȘI FRAUDE**

12.1. În cazul unor litigii apărute între Organizator și Participanții la Concurs, acestea vor fi soluționate pe cale amiabilă. Dacă nu este posibilă rezolvarea litigiilor pe cale amiabila, părțile implicate vor înainta litigiul spre soluționare instanțelor judecătorești române competente de la sediul Organizatorului.

12.2. Eventualele reclamații legate de derularea Concursului se vor putea trimite prin e-mail la următoarea adresa: [chefs.ro@unilever.com](mailto:chefs.ro@unilever.com), în atenția Departamentului Marketing, în termen de maximum 2 (două) săptămâni de la data publicării câștigătorului. După această dată, Organizatorul nu va mai lua în considerare vreo contestație.

12.3. Organizatorul este îndreptățit să ia toate măsurile necesare în caz de tentativă de fraudă la accesarea si inscrierea in Concurs, abuz sau orice alte tentative care ar putea afecta imaginea sau costurile acestei activitati a Organizatorului.

12.4. În cazul în care sunt identificate persoane care au influențat sau care au facilitat câștigarea fara drept a premiului, Organizatorul are dreptul de a cere urmarirea în instanță a respectivelor persoane, pe baza dovezilor existente.

Organizator,

UNILEVER SOUTH CENTRAL EUROPE S.A.,